text: বিমল মিত্র (১৯১২ - ১৯৯১) একজন ভারতীয় বাঙালি লেখক। তিনি বাংলা ও হিন্দি উভয় ভাষায় সাহিত্য রচনা করেছেন। কর্মজীবনে তিনি রেলে চাকুরি করতেন। তার প্রথম উপন্যাস 'চাই'। 'সাহেব বিবি গোলাম' উপন্যাস তার অন্যতম গ্রন্থ। এরপর রেলের চাকরি ছেড়ে পুরোপুরি সাহিত্যসৃষ্টিতে আত্মনিয়োগ করেন। তার অন্যান্য উপন্যাসের মধ্যে রয়েছে 'কড়ি দিয়ে কিনলাম', 'একক দশক শতক', 'চলো কলকাতা' 'পতি পরম গুরু' ইত্যাদি। প্রায় পাঁচশোটি গল্প ও শতাধিক উপন্যাসের লেখক বিমল মিত্র তার 'কড়ি দিয়ে কিনলাম' গ্রন্থের জন্য ১৯৬৪ সালে রবীন্দ্র পুরস্কারে ভূষিত হন্য। এছাড়াও বহু পুরস্কার ও সম্মান লাভ করেন। তার রচনা ভারতের বিভিন্ন চলচ্চিত্রে রূপায়িত হয়েছে। শ্রেষ্ঠ কাহিনীকার হিসাবে তিনি ফিল্ম ফেয়ার পুরস্কার লাভ করেন।
  
  পুরস্কার ও পদক সমূহ
   কড়ি দিয়ে কিনলাম গ্রন্থের জন্য রবীন্দ্র পুরস্কার (১৯৬৪) পান ।
  
  উপন্যাস 
   চাই
   একক দশক শতক
   সাহেব বিবি গোলাম
   কড়ি দিয়ে কিনলাম
   বেগম মেরী বিশ্বাস
   চলো কলকাতা
   পতি পরম গুরু
   এই নরদেহ
   এরই নাম সংসার
   মালা দেওয়া নেওয়া
   তোমরা দুজনে মিলে
   গুলমোহর
   যা দেবী
   আসামী হাজির
  
  মৃত্যু 
  বিমল মিত্র ১৯৯১ সালের ২রা ডিসেম্বর দক্ষিণ কোলকাতার নিজ বাড়ীতে মৃত্যুবরণ করেন।
  
  তথ্যসূত্র 
  
  বিষয়শ্রেণী:বাঙালি ঔপন্যাসিক
  বিষয়শ্রেণী:বাঙালি লেখক
  বিষয়শ্রেণী:রবীন্দ্র পুরস্কার বিজয়ী
  বিষয়শ্রেণী:১৯১২-এ জন্ম
  বিষয়শ্রেণী:১৯৯১-এ মৃত্যু
  বিষয়শ্রেণী:নদিয়া জেলার ব্যক্তি
title: বিমল মিত্র (লেখক)